dsp music indicates flop and hit?
దేవి శ్రీ దరువు తేడా పడుతుందా?
ఒకప్పుడు దేవిశ్రీప్రసాద్ మ్యూజిక్ అంటే ఖచ్చితంగా సినిమా ఆడియో సూపర్ హిట్ అనే నమ్మకం అందరిలో ఉండేవి. పదే పదే ఆయన పాటలు వింటూనే ఉండేవారు. కానీ
TNN | Updated:
Sep 10, 2017, 05:51PM IST
ఒకప్పుడు దేవిశ్రీప్రసాద్ మ్యూజిక్ అంటే ఖచ్చితంగా సినిమా ఆడియో సూపర్ హిట్ అనే నమ్మకం అందరిలో ఉండేవి. పదే పదే ఆయన పాటలు వింటూనే ఉండేవారు. కానీ గత కొన్ని రోజులుగా ఈ పరిస్థితి లేదు. 'ఖైదీ నెంబర్ 150' తప్ప దేవి ఈ ఏడాది మ్యూజిక్ అందించిన ఏ సినిమా పాటలు కూడా చెప్పుకోదగ్గ స్థాయిలో లేవు. అయితే సినిమాలు హిట్ కావడంతో కాస్తో కూస్తో ఆయన పాటలు మొగుతున్నాయి. కానీ గతంలో మాదిరి ఇష్టంతో ఆయన పాటలు వినే వారి సంఖ్య తగ్గిపోతుంది. ఈ ఏడాది ఆయన సంగీతం సమకూర్చిన 'నేను లోకల్','రా రండోయ్ వేడుక చూద్దాం' సినిమాల పాటలు చెప్పుకోదగ్గ స్థాయిలో లేవు. ఇక రీసెంట్ గా విడుదలైన 'జయ జానకి నాయక' సినిమా పాటలు కూడా అంతంతమాత్రంగానే ఉన్నాయి.
ఇవన్నీ పక్కన పెడితే తాజాగా విడుదలైన ' జై లవకుశ ' పాటలు అభిమానులను ఊహించిన స్థాయిలో లేవనే చెప్పాలి. ఒకటి రెండు పాటలు తప్ప మిగతావి ఇంతకు ముందులా మళ్లీ మళీ వినాలనిపించేలా లేవు. కాగా జై లవకుశలో నాలుగు పాటలే కాకుండా ఇంకో సాంగ్ కూడా ఉందని.. ఎలక్ట్రానిక్ ఫోక్&zwnj;&zwnj;తో ప్రయోగాత్మకంగా కంపోజ్ చేస్తున్నట్టు తెలపారు దేవిశ్రీ. ఆ సాంగ్ ఎలా ఉంటుదన్న సంగతి పక్కనపెడితే.. ఇదివరకు ఏడాదికి మూడు, నాలుగు సినిమాలు చేసే దేవి ఇప్పుడు వచ్చిన ప్రతి అవకాశాన్ని అంగీకరించేస్తున్నాడు. అవి కాకుండా స్పెషల్ ప్రోగ్రామ్స్ కూడా చేస్తున్నాడు. దీంతో ఆయన మ్యూజిక్ క్వాలిటీపై ఎఫెక్ట్ పడుతోందనే అభిప్రాయాలు వ్యక్తమవుతున్నాయి. మరి దేవి ఈ పరిస్థితిని అధిగమిస్తాడో లేదో చూడాలి.